Ordet hedgefond kommer fra engelsk , og hedge kan direkte oversatt bety hekk, vern eller sikring. En mulig direkte oversettelse av hedgefond er «sikringsfond» eller «lavrisikofond», men disse kan være misvisende og må ikke forveksles med vanlige sikringsfond. Ifølge professor Pål E. Korsvold ved Handelshøyskolen BI kan risikofond muligens være en bedre oversettelse, og i 2001 foreslo Språkrådet risikofond som avløserord. En begrunnelse for å omtale slike fond som risikofond er at hedgefond, istedet for å senke risikoen, mer korrekt finansielt sett faktisk ofte øker risikoen ved å ta spekulative posisjoner for å tjene mer penger.